Javaslat AZ EURÓPAI PARLAMENT ÉS A TANÁCS HATÁROZATA az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodás 13. pontja alapján történő igénybevételéről (az „EGF/2014/011 BE/Caterpillar” referenciaszámú kérelem) /* COM/2014/0735 final - 2014/ ( ) */





INDOKOLÁS A JAVASLAT HÁTTERE 1. Az Európai Globalizációs Alkalmazkodási Alapból (EGAA) nyújtott pénzügyi hozzájárulásokra vonatkozó szabályokat az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanácsi rendelet[1] (a továbbiakban: EGAA-rendelet) tartalmazza. 2. A belga Caterpillar Belgium S.A. vállalatnál történt elbocsátásokat követően a belga hatóságok „EGF/2014/011 BE/Caterpillar” referenciaszámmal kérelmet nyújtottak be az EGAA-ból igénybe vehető pénzügyi hozzájárulás iránt. 3. A kérelem értékelése után a Bizottság az EGAA-rendelet valamennyi vonatkozó rendelkezése alapján megállapította, hogy az EGAA-ból igénybe vehető pénzügyi hozzájárulás odaítélésének feltételei teljesülnek. A KÉRELEM ÖSSZEFOGLALÁSA EGAA-kérelem: || EGF/2014/011 BE/Caterpillar Tagállam || Belgium Érintett régió(k) (NUTS 2. szint) || Hainaut (B32) A kérelem benyújtásának dátuma || 2014. július 22. A kérelem átvételi elismervényén feltüntetett dátum || 2014. augusztus 4. A kiegészítő információ iránti kérelem időpontja || 2014. július 24. A kiegészítő információ benyújtásának határideje || 2014. szeptember 16. Az értékelés befejezésének határideje || 2014. december 9. Beavatkozási kritérium || Az EGAA-rendelet 4. cikke (1) bekezdésének a) pontja Elsődlegesen érintett vállalat || Caterpillar Belgium S.A. Gazdasági ágazat(ok) (NACE Rev. 2. szerinti ágazat)[2] || 28. ágazat (Gép, gépi berendezés gyártása) Referencia-időszak (négy hónap) || 2014. január 1. – 2014. április 30. A referencia-időszak alatt elbocsátottak és a tevékenységüket megszüntető önálló vállalkozók száma (a) || 663 A referencia-időszak előtt vagy után elbocsátottak és a tevékenységüket megszüntető önálló vállalkozók száma (b) || 367 Az elbocsátott személyek száma összesen (a + b) || 1 030 A megcélzott kedvezményezettek becsült száma összesen || 630 A személyre szabott szolgáltatásokhoz kapcsolódó költségvetés (EUR) || 1 964 713 Az EGAA végrehajtásához kapcsolódó költségvetés[3] (EUR) || 73 378 Teljes költségvetés (EUR) || 2 038 090 EGAA-hozzájárulás (60 %) (EUR) || 1 222 854 A KÉRELEM ÉRTÉKELÉSE Az eljárás 4. A belga hatóságok 2014. július 22-én nyújtottak be kérelmet „EGF/2014/011 BE/Caterpillar” referenciaszámon, attól az időponttól számított 12 héten belül, amikor teljesültek az alábbiakban meghatározott beavatkozási kritériumok. A Bizottság 2014. július 24-én egy kérdéssort küldött a belga hatóságoknak, és a kérelem benyújtásától számított két héten belül, 2014. augusztus 4-én visszaigazolta a kérelem átvételét. A tagállam a visszaigazolás keltétől számított hat héten belül megküldte a kiegészítő információkat. A teljes kérelem kézhezvételétől számított 12 hetes határidő, amelyen belül a Bizottságnak le kell zárnia annak értékelését, hogy a kérelem megfelel-e a pénzügyi hozzájárulás feltételeinek, 2014. december 9-én jár le. A kérelem elfogadhatósága Az érintett vállalatok és kedvezményezettek 5. A kérelem a Caterpillar Belgium S.A. vállalattól elbocsátott 1 030 munkavállalóra vonatkozik. A vállalat a NACE Rev. 2. rendszer szerinti gazdasági ágazatok közül a 28. ágazatban („Gép, gépi berendezés gyártása”) működik. Az érintett vállalattól történt elbocsátásokra Belgiumban, Hainaut tartomány (BE32) NUTS 2. szintű régióban[4] került sor. Beavatkozási kritériumok 6. A belga hatóságok kérelmüket az EGAA-rendelet 4. cikke (1) bekezdésének a) pontja szerinti beavatkozási kritériumok alapján nyújtották be, amelyek a támogatást a következőkhöz kötik: legalább 500 elbocsátott munkavállaló vagy tevékenységét megszüntető önálló vállalkozó egy négyhónapos referencia-időszak alatt egy vállalkozáson belül egy tagállamban. 7. A négy hónapos referencia-időszak 2014. január 1-jétől 2014. április 30-ig tartott. 8. A kérelem arra a 663 munkavállalóra vonatkozik, akiket a vállalattól e négy hónapos referencia-időszak alatt bocsátottak el[5]. Az elbocsátások és a tevékenységüket megszüntető önálló vállalkozók számának kiszámítása 9. Az elbocsátások kiszámítására a következőképpen került sor: – 661 elbocsátás a munkáltató által a munkavállaló elbocsátásáról vagy a munkaszerződésének megszüntetéséről adott személyre szóló értesítés időpontjától; – 2 elbocsátás a munkaszerződés tényleges megszüntetésének vagy lejáratának időpontjától. Támogatható kedvezményezettek 10. A már említett munkavállalókon túl 367 olyan munkavállaló is a támogatható kedvezményezettek közé tartozott, akiket a négy hónapos referencia-időszak után bocsátottak el. Ezeket a munkavállalókat mind a tervezett elbocsátások 2013. február 28-án történt általános bejelentése után bocsátották el. Egyértelmű ok-okozati összefüggés mutatható ki a referencia-időszakban az elbocsátásokat kiváltó eseménnyel, mivel valamennyi elbocsátás ugyanahhoz a leépítési folyamathoz kapcsolódik. 11. A támogatásra jogosult kedvezményezettek száma tehát összesen 1 030. Az elbocsátások és a világkereskedelemben a globalizáció hatására bekövetkezett fő strukturális változások közötti kapcsolat 12. A Caterpillar világelső a bányaépítéshez és -üzemeltetéshez szükséges gépek és tartozékaik gyártásában. Az elbocsátások és a tevékenység megszűntetése, valamint a világkereskedelemben a globalizáció hatására bekövetkezett jelentős strukturális változások közötti kapcsolat alátámasztására Belgium azzal érvel, hogy a Caterpillar vállalatot keményen sújtotta az ilyen típusú termékek európai keresletének visszaesése, ami oda vezetett, hogy a termelőkapacitás jelentős részét harmadik országokba helyezte át. A Caterpillar gosselies-i üzeme gépjármű-összeszerelésre, valamint alkatrészek, forrasztott részegységek és szerkezetek előállítására szakosodott. A termékeket kizárólag az európai építőipari és bányászati ágazatok számára állítják elő. Ennek következtében az üzem ki van téve az ezen ágazatokban bekövetkező változásoknak, továbbá a termelési inputok ingadozásai is érintik. Ilyen változások az ellátási láncnak a vállalatot megelőző és követő szintjein egyaránt bekövetkeznek: – Az ellátási lánc előző szintjein: Az Európában gyártott acél- és fémtermékek erős versenyre kényszerültek a feltörekvő gazdaságok termékeivel, és az EU-ban a 2009–2013 közötti időszakban számos vállalat kénytelen volt bezárni. Ezen túlmenően az európai acél ára meredeken emelkedett. – Az ellátási lánc következő szintjein: A Caterpillar csoport fő ügyfelei a építőipari és bányászati ágazatban működnek. Az ezen ágazatok Európában érvényesülő sajátos jellemzői, nevezetesen a 2009. évi válságnak az építőipari és bányászati ágazatot sújtó, hosszantartó hatásai részben megmagyarázzák a gosselies-i üzem szerkezetátalakításáról hozott döntést. E tendenciák eredményeként csökkent a Caterpillar gosselies-i termelő üzemének piaci részesedése, és romlott a versenyképessége a világ más részein működő versenytársakkal összehasonlítva. 13. A belga hatóságok által említett adatok szerint a Caterpillar gyártóüzemei a piacaik közelében helyezkednek el, ami magyarázatot ad az európai és a globális piaci fejlemények, valamint a Gosselies-ben található üzem személyzetének csökkentése közötti kapcsolatra. 2007 óta a Caterpillar csoport ázsiai és latin-amerikai feltörekvő gazdaságokban hozott létre üzemeket, és növekedése elsősorban ezekhez a piacokhoz köthető. Közelebbről vizsgálva, 2007 és 2013 között Ázsia részaránya több mint kétszeresére nőtt a Caterpillar forgalmán belül. Ez az ázsiai gazdaságok, különösen Kína és India, és ezen országok építőiparának általános növekedésével függ össze. Másfelől a Caterpillar Gosselies vállalat európai uniós fő piaca a köz- és magánszféra európai infrastrukturális beruházásaitól függ, amelyeket a közelmúltban megnyirbáltak. A belga hatóságok szerint ez a magyarázat arra, hogy az új megrendelések eleve csökkenő volumene miért zuhant további 40 %-kal 2011 során. 14. Eddig 12 EGAA-kérelmet nyújtottak be a „Gép, gépi berendezés gyártása” ágazathoz kapcsolódóan, melyek közül 6 a kereskedelem globalizációjához, 6 pedig a globális pénzügyi és gazdasági válsághoz kapcsolódik. Az elbocsátásokhoz és az önálló vállalkozók tevékenységének megszűnéséhez vezető események 15. Az elbocsátáshoz vezető események összefüggnek a Caterpillar 2013. február 28-i határozatával, miszerint a lényegesen magasabb előállítási költségek miatt csökkenti európai termelését. Más üzemekhez képest a Belgiumban, Gosselies-ben található létesítmény kevésbé nyereséges, és olcsóbb Ázsiából Európába importálni, mint Európában termelni. A vállalat ezért üzleti tervet dolgozott ki a gosselies-i üzem tevékenységének csökkentésére, ami 1 030 munkahely megszűnéséhez vezet. Ez a határozat több, az ellátási lánc következő szintjein álló termelőre is közvetlen negatív hatást gyakorolna, amelyek számára a Caterpillar a legfontosabb beszállító. Az elbocsátások várható hatása a helyi, a regionális és az országos gazdaságra és foglalkoztatásra 16. A 2014. április havi adatok szerint a Caterpillar vállalatnál végrehajtott elbocsátások 4 %-kal növelik az álláskeresők számát a charleroi-i régióban. A gosselies-i üzem leépítése azonban az alvállalkozóknál is elbocsátásokhoz vezet, melyek mértéke még nem ismert, mivel a leépítés helyi gazdaságra gyakorolt teljes hatása is ismeretlen még. 2014 áprilisában a charleroi-i régióban a gazdaságilag aktív népesség 218 817 fő volt, akik közül 36 793 volt munkanélküli (17 %). A Caterpillar gosselies-i tevékenységének leépítése jelentősen (egy egész százalékponttal) növelni fogja a munkanélküliségi rátát a charleroi-i régióban. A Caterpillar vallóniai tevékenységének leépítését annak fényében kell vizsgálni, hogy a hagyományosan az ipari termeléstől nagy mértékben függő régió nagyon nehéz munkaerő-piaci helyzetben van. Ha a feldolgozóipar egészét vizsgáljuk Charleroi területén, 2007 és 2012 között 15,3 %-kal csökkent a foglalkoztatási ráta. Vallóniában a FOREM 2013-ban 16 %-kal kevesebb munkalehetőséget tudott felkínálni, mint egy évvel korábban, amikor szintén csökkent a munkalehetőségek száma. 17. Sok munkanélküli alacsonyan képzett (59 %-uk nem rendelkezik felső középfokú végzettséggel), és 43 %-uk már több mint két éve van munka nélkül). Charleroi 52,26 %-os foglalkoztatási rátája a legalacsonyabbak között van a vallon régióban (a vallon régióé 56,75 %). 18. Belgiumban 2012-ben még viszonylag stabil volt a csoportos létszámcsökkentést indító vállalatok száma (kevesebb mint 100 ilyen vállalat volt 2010 és 2012 között), 2013-ban azonban számuk 140-re emelkedett. Ez a kohászati és fémfeldolgozó ágazatokat sújtotta a leginkább: 2013-ban az elbocsátások háromnegyed részére itt került sor[6]. Közelebbről vizsgálva a charleroi-i régióban megnőtt a csődeljárások, a bezárások és az átszervezések száma; 2012 óta összesen 1 892 munkahely szűnt meg. A megcélzott kedvezményezettek és a javasolt intézkedések A megcélzott kedvezményezettek 19. Az intézkedésekben várhatóan részt vevő megcélzott munkavállalók becsült száma 630. E munkavállalók adatai nemek, állampolgárság és életkor szerinti bontásban: Kategória || A megcélzott kedvezményezettek száma Nem: || Férfiak: || 607 || (96 %) || Nők: || 23 || (4 %) Állampolgárság: || Uniós polgárok: || 630 || (100 %) || Nem uniós polgárok: || 0 || (0 %) Korcsoport: || 15 és 24 év közöttiek: || 42 || (7 %) || 25 és 29 év közöttiek: || 64 || (10 %) || 30 és 54 év közöttiek: || 411 || (65 %) || 55 és 64 év közöttiek: || 113 || (18 %) || 64 évesnél idősebbek: || 0 || (0 %) A javasolt intézkedések támogathatósága 20. Az elbocsátott munkavállalóknak nyújtott, személyre szabott szolgáltatások az alábbiakat foglalják magukban: Újrafoglalkoztatás: – Segítségnyújtás/tanácsadás/integráció. Ezek a szolgáltatások az újrafoglalkoztatási egység szokásos tevékenységeire épülnek. A szolgáltatásokat a FOREM munkatársaiból álló csoport nyújtja majd (projektmenedzser, szaktanácsadók), együttműködve a „szociális munkatárs” („accompagnateurs sociaux”) szerepét betöltő korábbi munkavállalói érdek-képviseleti tagokkal, akik a munkavállalókat arra ösztönzik, hogy részt vegyenek az intézkedésekben, továbbá segítséget nyújtanak nekik az igazgatási eljárásokban. A munkavállalók közötti kapcsolatteremtés elősegítése érdekében a szolgáltatásokat az összes elbocsátott munkavállaló számára együttesen biztosítják az erre a célra kijelölt helyszíneken. A szolgáltatások a tevékenységek három típusára terjednek ki: i. csoportos tájékoztatás az álláskeresési technikákról (önéletrajz és pályázati levél írása, internetes források használata stb.), a munkaügyi előírások magyarázata (újbóli elhelyezkedés, munkanélküliség, munkaszerződés, nyugdíj), a diszkriminációval kapcsolatos tudatosság növelése, a lehetőségeket rejtő szakmák és ágazatok ismertetése stb.; ii. egyéni interjúk egy FOREM-tanácsadóval (készségek felmérése, karrierútvonal, képzési útmutatás, stb.); iii. ingyenes és nyílt hozzáférés az álláskeresési eszközökhöz (internetkapcsolattal rendelkező informatikai eszközök, telefon, célzott háttéranyagok stb.). Ezt az intézkedést maximum 24 hónapig a 630 érintett munkavállaló mindegyike igénybe veheti. – A munkakeresés elősegítése: A FOREM emellett olyan specifikus tevékenységeket fog végezni, amelyekkel elősegíti az álláskeresést és elhárítja az újrafoglalkoztatás folyamatát gátló akadályokat. Ez magában foglalja az elbocsátott munkavállalók és a potenciális munkaadók közötti megbeszéléseket (munkaközvetítés), a vállalatlátogatásokat, a munkaügyi szakemberekkel való találkozást az interjúkra való felkészülés érdekében és a tapasztalatok cseréjét más olyan munkavállalókkal, akik már átképezték magukat, vagy akik már találtak állást a csoportos elbocsátást követően. Képzés és átképzés: – Integrált képzés: A FOREM, a képzési központok vagy az IFAPME különböző típusú szakképzéseket nyújthatnak (a képzés típusának függvényében). Első lépésként a FOREM munkatársai segítenek az egyes résztvevőknek a munkával kapcsolatos céljaik meghatározásában, és a képzési modulok három típusa közül az egyik felé irányítják őket. Azok a munkavállalók, akiknek lehetőségük van átképezni magukat olyan szakmára, amely hasonló a Caterpillar vállalatnál végzett munkájukhoz, képzettségük bővítése és aktualizálása céljából részt vehetnek szakirányú vagy specializációs modulképzésben (40 óra), vagy kiegészítő modult választhatnak (320 óra), amely új képesítés megszerzésével zárul, és lehetővé teszi a munkavállalók számára, hogy új szakmában próbáljanak meg elhelyezkedni az ipari ágazatokban. Egy teljesen más ágazatba való átképzés érdekében a munkavállalók egy (átlagosan 960 órás) szakmai képzésben vehetnek részt, hogy megszerezzék a szakmához szükséges képzettséget. Az egyes képzési modulok végén értékelik és dokumentálják az új készségeket. A képzés típusa és a képzettség függvényében a résztvevők hivatalos képesítést (vagyis a képzettségről szóló tanúsítványt), részvételt igazoló tanúsítványt (olyan képzettség vagy szakmák esetében, amelyeknél nem létezik hivatalos tanúsítás) vagy a készségekről szóló igazolást (olyan készségek és képzettség esetében, amelyeket a formális képzések keretein kívül szereztek) kapnak. A készségekről szóló hivatalos tanúsítványt értékelő vizsgák segítségével ellenőrzik, ezután a résztvevők megkapják az „Igazolás a képzés során megszerzett készségekről” című dokumentumot („Certificat des Compétences Acquises en Formation” – CECAF). A készségeket értékelő vizsgák segítségével ellenőrzik, ezután a résztvevők megkapják a készségekről szóló dokumentumot („titres de compétences”). – A tapasztalatok átadása: A tapasztalt munkavállalók fejleszthetik készségeiket és szakértelmüket azzal, hogy műszaki szaktanári vagy szakoktatói képesítést szereznek. A FOREM és a műszaki képzés különböző ágazatainak szövetségei egy különleges tudatosságnövelő és előkészítő modult dolgoznak ki, amely segítségével egyes munkavállalókat arra ösztönözhetnek, hogy szakoktatóvá képezzék magukat. A modul konkrét információk biztosítását, műszaki támogatást, szakértőkkel való találkozást és helyszíni látogatásokat is tartalmaz. A modul nyolc hétig tart, és körülbelül 10 munkavállaló vehet részt benne. A vállalkozói kedv ösztönzése: – Vállalkozás létrehozásához nyújtott támogatás: Azok a munkavállalók, akik saját vállalkozás létrehozását fontolgatják, iránymutatást és támogatást kapnak a FOREM vállalkozásalapításra szakosodott tanácsadójától. Ez a támogatás két fő tevékenységet ölel fel: i. csoportos tájékoztatás, melynek célja felhívni a figyelmet a vállalkozásalapítási lehetőségekre, valamint tájékoztatást adni a jogi szempontokról és a vállalkozásalapítást támogató intézkedésekről; ii. egyéni megbeszélések az érdekelt munkavállalókkal, melyek célja áttekinteni a terveiket és összeismertetni őket a vállalkozástámogató szervezetekkel és szolgáltatókkal. A tanácsadó szorosan együtt fog működni az újrafoglalkoztatási egységekkel, hogy segítséget nyújtsanak a munkavállalóknak a vállalkozási terveik megvalósításához. Hozzávetőleg 50 munkavállaló részvétele várható a tájékoztatókon, és körülbelül 15-en fognak részt venni a megbeszéléseken és az azokat követő tevékenységekben. – A kollektív projektek támogatása: Azok a munkavállalók, akik csoportként „szociális” vállalkozás létrehozását fontolgatják, iránymutatást és támogatást kapnak egy (pályázati felhívás útján kiválasztott) szakosodott tanácsadó cégtől, valamint az újrafoglalkoztatási egységtől. Ez a támogatás a vállalkozásalapításról és alapvető vezetői készségekről szóló tájékoztató és figyelemfelkeltő előadásokat, valamint a társaság létrehozásával (pl. az üzleti terv kidolgozásával, az alapszabály elkészítésével, marketinggel stb.) kapcsolatos tanácsadást foglal magában. A szóban forgó vállalkozási tervek alapítási költségeinek fedezetéhez támogatás nyújtható. A munkavállalóknak kérelmet kell benyújtaniuk, amely leírja a tervet (pl. a munkavállalók készségeit és tapasztalatát, a megvalósíthatósági tanulmányt, a pénzügyi elemzést, a piaci lehetőségeket, a növekedési kilátásokat, a társadalmi-gazdasági előnyöket stb.). Az újrafoglalkoztatási egység támogatási bizottsága, amely a munkaadó, a szakszervezetek és a FOREM képviselőit tömöríti, elbírálja a kérelmeket, és határoz a vissza nem térítendő támogatás odaítéléséről. A projektben részt vevő valamennyi munkavállaló 5 000 EUR összegű támogatásban részesülhet (és a részt vevő munkavállalók egyesíthetik pénzeszközeiket). A vissza nem térítendő támogatásokat berendezések, áruk, reklám, tanácsadás, képzés stb. beszerzésére lehet fordítani. A tanácsadó fogja kezelni a vissza nem térítendő támogatásokat, és beszámol a FOREM-nek a kiadások felhasználásáról (számlák és igazoló dokumentumok). Várhatóan mintegy 80 munkavállaló vesz majd részt ebben az intézkedésben, és öt támogatást ítélnek oda a munkavállalóknak. 21. Az itt leírt javasolt intézkedések az EGAA-rendelet 7. cikkében meghatározott támogatható tevékenységek közé sorolható aktív munkaerő-piaci intézkedéseknek minősülnek. Ezek a tevékenységek nem helyettesítik a passzív szociális védelmi intézkedéseket. 22. A belga hatóságok megadták a szükséges információkat a nemzeti jog vagy a kollektív szerződések értelmében az érintett vállalat számára kötelező intézkedésekről. Megerősítették, hogy az EGAA-ból származó pénzügyi hozzájárulás nem helyettesíti ezeket az intézkedéseket. Becsült költségvetés 23. A költségek teljes becsült összege 2 038 090 EUR, amely a személyre szabott szolgáltatásokra fordított 1 964 713 EUR-t, továbbá az előkészítő, irányítási, tájékoztatási és nyilvánossággal kapcsolatos, valamint ellenőrzési és beszámolási tevékenységekre szánt 73 378 EUR összegű kiadásokat foglalja magában. 24. Az EGAA-ból igényelt teljes pénzügyi hozzájárulás összege 1 222 854 EUR (az összköltség 60 %-a). Intézkedések || A résztvevők becsült száma || Becsült költség résztvevőnként (EUR)* || Becsült költség összesen (EUR)* Személyre szabott szolgáltatások (az EGAA-rendelet 7. cikke (1) bekezdésének a) és c) pontja szerinti intézkedések): Újrafoglalkoztatás: (Orientation professionnelle) - segítségnyújtás/tanácsadás/integráció (Reconversion/Insertion) - A munkakeresés elősegítése (Dynamisation de la recherche d’emploi) || 630 150 || 2 167 300 || 1 365 313 45 000 Képzés és átképzés: (Formations) - Integrált képzés (Formations intégrées) - A tapasztalatok átadása (Transmission d'expérience) || 210 10 || 2 030 300 || 426 400 3 000 A vállalkozói kedv ösztönzése: (Aide à la creation d'emploi) - Vállalkozás létrehozásához nyújtott támogatás (Autocreation d'emploi individuelle) - A kollektív projektek támogatása: (Soutien à l'emergence de projets colletifs) || 50 80 || 900 1 000 || 45 000 80 000 Részösszeg (a): || – || 1 964 713 (100,0 %) Juttatások és ösztönzők (az EGAA-rendelet 7. cikke (1) bekezdésének b) pontja szerinti intézkedések) || Részösszeg (b): || – || 0 || (0,0 %) Az EGAA-rendelet 7. cikkének (4) bekezdése szerinti intézkedések 1. Előkészítő, irányítási, ellenőrzési és jelentéstételi tevékenységek || – || 29 578 2. Tájékoztatás és nyilvánosság || – || 43 800 Részösszeg (c): || – || 73 378 (3,6 %) Összköltség (a + b + c): || – || 2 038 090 EGAA-hozzájárulás (az összköltségek 60 %-a) || – || 1 222 854 * Kerekített számadatok. 25. A belga hatóságok megerősítették, hogy az önálló vállalkozáshoz, vállalkozásalapításhoz, valamint a vállalkozás alkalmazottak által történő átvételéhez kapcsolódó beruházás költsége kedvezményezettenként nem haladhatja meg a 15 000 EUR-t. A kiadások támogathatóságának időszaka 26. A belga hatóságok 2014. április 1-jén kezdték meg a személyre szabott szolgáltatások nyújtását a megcélzott kedvezményezettek részére. A 20. pontban említett intézkedésekkel kapcsolatos kiadásokhoz ezért 2014. április 1-jétől 2016. július 22-ig nyújtható pénzügyi támogatás az EGAA-ból. 27. Az EGAA végrehajtásával összefüggésben a belga hatóságoknál 2014. január 1-jétől kezdődően merültek fel igazgatási kiadások. Az előkészítő, irányítási, tájékoztatási és nyilvánossággal kapcsolatos, valamint ellenőrzési és beszámolási tevékenységekre fordított kiadások ezért 2014. január 1. és 2017. január 22. között támogathatók az EGAA-ból származó pénzügyi hozzájárulásból. A nemzeti vagy uniós forrásokból finanszírozott intézkedéseket kiegészítő jelleg 28. A tagállami előfinanszírozás vagy társfinanszírozás forrásai a következők: A végrehajtott intézkedéseket a FOREM fogja előfinanszírozni. Az újrafoglalkoztatási egységeket, valamint a FOREM és a partnerei által biztosított képzéseket a vallon régió társfinanszírozza. 29. A belga hatóságok megerősítették, hogy a fentiekben ismertetett, az EGAA-ból nyújtott pénzügyi hozzájárulásban részesülő intézkedések nem részesülnek pénzügyi támogatásban egyéb uniós pénzügyi eszközökből. Az ESZA által nyújtott pénzügyi támogatást egy olyan projektnek („EnTrain – En Transition-Reconversion-Accompagnement”) ítélték oda, amelynek célja általános pedagógiai módszereket kidolgozása az újrafoglalkoztatási egységek számára. E projekt eredményei várhatóan hasznosnak bizonyulnak majd a tervezett intézkedések végrehajtásában. A megcélzott kedvezményezettekkel vagy képviselőikkel, a szociális partnerekkel, illetve a helyi és regionális hatóságokkal folytatott konzultáció során követett eljárások 30. A belga hatóságok jelezték, hogy a személyre szabott szolgáltatások összehangolt csomagja a megcélzott munkavállalókkal és a szociális partnerekkel egyeztetve készült el. 31. Az intézkedések a 2014 februárja és 2014 júniusa között az érintett szociális partnerek részvételével lezajlott megbeszélések és előkészítő ülések eredményei. 32. Az újrafoglalkoztatási egységet („cellule de reconversion”) külön a csoportos elbocsátási eljárásra vonatkozó jogi kötelezettségek teljesítése céljából hozták létre. Az újrafoglalkoztatási egységet egy bizottság irányítja, amely Vallónia foglalkoztatással és képzéssel foglalkozó állami szolgálatai, a FOREM, a szakszervezetek és az ágazati szakképzési szervezetek képviselőit egyesíti. Irányítási és kontrollrendszerek 33. A kérelem tartalmazza az irányítási és kontrollrendszer leírását, amely meghatározza az érintett szervek felelősségi körét. Az EGAA intézkedéseinek végrehajtásában részt vevő összes szervezetből álló operatív bizottság gondoskodik az átfogó nyomon követésről és koordinációról. Az EGAA-ból folyósított pénzügyi hozzájárulást ugyanazok a szervek fogják irányítani és ellenőrizni, mint az ESZA-ból nyújtott támogatások esetében. Az irányító hatóság szerepét a Vallon-Brüsszeli Közösségben működő (korábban: Belgiumi Francia Közösség) ESZA-ügynökség egyik egysége fogja betölteni, kifizető hatóságként pedig az ESZA-ügynökség egy másik önálló egysége jár majd el. A Vallon-Brüsszeli Közösség Főtitkársága jár el igazoló hatóságként, a FOREM pedig közvetítőként. Az érintett tagállam vállalásai 34. A belga hatóságok minden szükséges biztosítékot megadtak az alábbiak tekintetében: – a javasolt intézkedésekhez való hozzáférés és azok megvalósítása során tiszteletben tartják az egyenlő bánásmód és a megkülönböztetésmentesség elvét; – a nemzeti és uniós jogszabályokban a csoportos létszámcsökkentések vonatkozásában előírt követelményeknek eleget tettek; – amennyiben az elbocsátó vállalkozás a leépítések után folytatja tevékenységét, eleget tesz az elbocsátásokra vonatkozó jogi követelményeknek és a munkavállalóival szemben is ennek megfelelően jár el, – a javasolt intézkedések nem részesülnek egyéb uniós alapok vagy pénzügyi eszközök pénzügyi támogatásában, és megtették a szükséges intézkedéseket a kettős finanszírozás megelőzésére, – a javasolt intézkedések kiegészítik a strukturális alapok által finanszírozott intézkedéseket, – az EGAA-ból nyújtott pénzügyi hozzájárulás megfelel az állami támogatásra vonatkozó uniós eljárási és anyagi szabályoknak. KÖLTSÉGVETÉSI HATÁSOK Költségvetési javaslat 35. Az EGAA éves maximális összege (2011-es árakon számítva) a 2014–2020-as időszakra vonatkozó többéves pénzügyi keretről szóló, 2013. december 2-i 1311/2013/EU, Euratom tanácsi rendelet[7] 12. cikkében meghatározottaknak megfelelően 150 millió EUR. 36. Miután megvizsgálta a kérelmet az EGAA-rendelet 13. cikkének (1) bekezdésében meghatározott feltételek szempontjából, valamint figyelembe vette a megcélzott kedvezményezettek számát, a javasolt tevékenységeket és a becsült költségeket, a Bizottság azt javasolja, hogy a javasolt intézkedések összköltségének 60 %-át kitevő 1 222 854 EUR összeget folyósítsák az EGAA-ból a kérelemben igényelt pénzügyi hozzájárulás biztosítása érdekében. 37. Az EGAA igénybevételére vonatkozó javasolt határozatot az Európai Parlament és a Tanács közösen hozza meg, az Európai Parlament, a Tanács és a Bizottság között létrejött, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodás[8] 13. pontja értelmében. Kapcsolódó jogi aktusok 38. A Bizottság az EGAA igénybevételéről szóló határozatra irányuló javaslatának benyújtásával egyidejűleg javaslatot nyújt be az Európai Parlamentnek és a Tanácsnak 1 222 854 EUR összegnek az érintett költségvetési sorba történő átcsoportosításra. 39. A Bizottság az EGAA igénybevételéről szóló határozatra irányuló javaslatával egyidejűleg végrehajtási jogi aktus formájában egy pénzügyi hozzájárulásról szóló határozatot is elfogad, amely abban az időpontban lép hatályba, amikor az Európai Parlament és a Tanács elfogadja az EGAA igénybevételéről szóló határozatjavaslatot. Javaslat AZ EURÓPAI PARLAMENT ÉS A TANÁCS HATÁROZATA az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodás 13. pontja alapján történő igénybevételéről (az „EGF/2014/011 BE/Caterpillar” referenciaszámú kérelem) AZ EURÓPAI PARLAMENT ÉS AZ EURÓPAI UNIÓ TANÁCSA, tekintettel az Európai Unió működéséről szóló szerződésre, tekintettel az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanács rendeletre[9] és különösen annak 15. cikke (4) bekezdésére, tekintettel az Európai Parlament, a Tanács és a Bizottság közötti, a költségvetési fegyelemről, a költségvetési kérdésekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodásra[10] és különösen annak 13. cikkére, tekintettel az Európai Bizottság javaslatára, mivel: (1) Az Európai Globalizációs Alkalmazkodási Alap (a továbbiakban: EGAA) azzal a céllal jött létre, hogy támogatást nyújtson a globalizáció hatására a világkereskedelemben bekövetkezett fő strukturális változások miatt, vagy az 546/2009/EK rendelet[11] szerinti, a globális pénzügyi és gazdasági válság elhúzódása, vagy egy újabb globális pénzügyi és gazdasági válság következtében elbocsátott munkavállalóknak és tevékenységüket megszüntető önálló vállalkozóknak a munkaerőpiacon történő újbóli beilleszkedéshez. (2) Az EGAA éves maximális összege (2011-es árakon számítva) az 1311/2013/EU, Euratom tanácsi rendelet 12. cikkében meghatározottaknak megfelelően 150 millió EUR. (3) Belgium a Caterpillar Belgium S.A. vállalatnál történt elbocsátásokra[12] tekintettel 2014. július 22-én az EGAA igénybevétele iránti kérelmet nyújtott be, amelyet az 1309/2013/EU rendelet 8. cikkének (3) bekezdése értelmében további információkkal egészített ki. A kérelem eleget tesz az 1309/2013/EU rendelet 13. cikkében az EGAA-ból folyósított pénzügyi hozzájárulás meghatározására vonatkozóan megállapított követelményeknek. (4) Az EGAA-t ezért igénybe kell venni a Belgium által benyújtott kérelem alapján nyújtandó, 1 222 854 EUR összegű pénzügyi hozzájárulás folyósítása érdekében, ELFOGADTA EZT A HATÁROZATOT: 1. cikk Az Európai Unió 2015. évi általános költségvetésének keretein belül az Európai Globalizációs Alkalmazkodási Alapból 1 222 854 EUR összeg igénybevételére kerül sor kötelezettségvállalási és kifizetési előirányzatok formájában. 2. cikk Ezt a határozatot az Európai Unió Hivatalos Lapjában ki kell hirdetni. Kelt Brüsszelben, -án/-én. az Európai Parlament részéről a Tanács részéről az elnök az elnök [1] HL L 347., 2013.12.20., 855. o. [2] Az Európai Parlament és a Tanács 2006. december 20-i 1893/2006/EK rendelete a gazdasági tevékenységek statisztikai osztályozása NACE Rev. 2. rendszerének létrehozásáról és a 3037/90/EGK tanácsi rendelet, valamint egyes meghatározott statisztikai területekre vonatkozó EK-rendeletek módosításáról (HL L 393., 2006.12.30., 1. o.). [3] Az 1309/2013/EU rendelet 7. cikkének (4) bekezdése alapján. [4] A Bizottság 2012. november 8-i 1046/2012/EU rendelete az új regionális bontásra vonatkozó idősorok továbbítása tekintetében a statisztikai célú területi egységek nómenklatúrájának (NUTS) létrehozásáról szóló 1059/2003/EK európai parlamenti és tanácsi rendelet végrehajtásáról (HL L 310., 2012.11.9., 34. o.). [5] Az EGAA-rendelet 3. cikkének a) pontja értelmében. [6] Forrás: Belga Nemzeti Bank, 2013. évi jelentés. [7] HL L 347., 2013.12.20., 884. o. [8] HL C 373., 2013.12.20., 1. o. [9] HL L 347., 2013.12.20., 855. o. [10] HL C 373., 2013.12.20., 1. o. [11] HL L 167., 2009.6.29., 26. o. [12] Az EGAA-rendelet 3. cikkének a) pontja értelmében.